สมพร นำครอบครัวลูกยาง ร่วมแสดงความอาลัยในหลวง ร.9
นายสมพร ใช้บางยาง นายกสมาคมวอลเลย์บอลฯ พร้อมทีมงานและนักกีฬา จัดงาน ครอบครัววอลเลย์บอลไทยหัวใจเดียวกัน เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช และแสดงความอาลัยในโอกาสครบรอบ 30 วันแห่งการสวรรคต,เมื่อวันที่ 13 พ.ย.59 ที่ผ่านมา นายพลากร สุวรรณรัฐ องคมนตรีและนายกกิตติมศักดิ์สมาคมกีฬาวอลเลย์บอลแห่งประเทศไทย เป็นประธานจัดงาน ครอบครัววอลเลย์บอลไทยหัวใจเดียวกัน ที่โรงแรมโกลเด้น ทิวลิป ซอฟเฟอริน เมื่อวันที่ 13 พฤศจิกายน เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช และแสดงความอาลัยในโอกาสครบรอบ 30 วันแห่งการสวรรคต โดยจัดพิธีทำบุญถวายเพลพระภิกษุ 10 รูป มีนักกีฬาปัจจุบันและอดีตนักกีฬาทีมชาติ ผู้ฝึกสอน ผู้มีส่วนเกี่ยวข้องร่วมงาน,นอกจากนี้ ยังมีการมอบรางวัลให้กับนักกีฬา ผู้ฝึกสอน และบุคลากรสมาคมฯ ที่ได้ทุ่มเทกายใจ สติปัญญา ด้วยความมุ่งมั่น เสียสละ อดทน และความรักสามัคคีเป็นครอบครัวเดียวกันจนทำให้สมาคมฯ ประสบความสำเร็จในการดำเนินงานเป็นที่ยอมรับทั้งภายในและนานาชาติ โดยมอบเงินรางวัลทั้งสิ้น 15 ล้านบาท,นายสมพร ใช้บางยาง นายกสมาคมกีฬาวอลเลย์บอลแห่งประเทศไทย กล่าวว่า ชาววอลเลย์บอลทุกคนสำนึกในพระมหากรุณาธิคุณอย่างหาที่สุดมิได้ของในหลวง รัชกาลที่ 9 โดยเฉพาะพระมหากรุณาธิคุณด้านการกีฬาของประเทศ หลังจากนี้ทุกคนจะน้อมนำพระราชดำรัส พระราชดำริ พระบรม ราโชวาทของพระองค์มาใช้ในการดำเนินชีวิตและการทำงาน โดยเฉพาะความสามัคคีในการร่วมมือกันทำงานเพื่อความสำเร็จของวงการวอลเลย์บอล ไทยอย่างยั่งยืน,แผนงานของวอลเลย์บอลไทยในปีหน้าจะพัฒนาทุกฝ่ายไปข้างหน้าเช่นเดิม แต่จะยกระดับวอลเลย์บอลชายทีมชาติไทยได้ก้าวไปสู่ระดับเอเชียและระดับโลก เนื่องจากที่ผ่านมาศักยภาพของนักตบชายไทยสูงขึ้นมาก และน่าจะประสบความสำเร็จมากกว่าในระดับอาเซียนแล้ว สำหรับนักกีฬาดาวรุ่งที่ตัวสูงนั้นโครงการเยาวชนคนของชาติได้คัดนักกีฬา เยาวชนมาเสริมทีมได้หลายคน เชื่อว่าวอลเลย์บอลชายจะประสบความสำเร็จมากขึ้นกว่าเดิม นายสมพรกล่าวทิ้งท้าย,อนึ่ง นายฐาปน สิริวัฒนภักดี กรรมการผู้อำนวยการใหญ่ บ.ไทยเบฟเวอเรจ จำกัด (มหาชน) ได้มอบเงินสนับสนุนเพิ่มให้สมาคมกีฬาวอลเลย์บอลฯ จำนวน 10 ล้านบาท เพื่อพัฒนาสู่ความเป็นเลิศต่อไปด้วย.
นายสมพร ใช้บางยาง นายกสมาคมวอลเลย์บอลฯ พร้อมทีมงานและนักกีฬา จัดงาน ครอบครัววอลเลย์บอลไทยหัวใจเดียวกัน เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช และแสดงความอาลัย
สมพร ใช้บางยาง,สมาคมกีฬาวอลเลย์บอลแห่งประเทศไทย,ในหลวง ร.9,พระบาทสมเด็จพระปรมินทรมหาภูมิพลอดุลยเดช,วอลเลย์บอล,ครอบครัววอลเลย์บอลไทยหัวใจเดียวกัน,พลากร สุวรรณรัฐ